open-index/open-wikipedia-markdown huggingface dataset:
Абдуллин Ибраһим Әхмәт улы

**Абдуллин Ибраһим Әхмәт улы** (20 сентябрь 1920 йыл — 9 июль 2005 йыл) — Бөйөк Ватан һуғышында ҡатнашҡан башҡорт яҙыусыһы, драматург. 1947 йылдан — КПСС, 1949 йылдан СССР Яҙыусылар союзы ағзаһы. Рәсәйҙең атҡаҙанған мәҙәниәт хеҙмәткәре (1995), БАССР-ҙың атҡаҙанған сәнғәт эшмәкәре (1978), Салауат Юлаев исемендәге дәүләт премияһы лауреаты (1996). 1‑се дәрәжә Ватан һуғышы (1985), Хеҙмәт Ҡыҙыл Байраҡ (1980) һәм Ҡыҙыл Йондоҙ (1966) ордендары кавалеры.

## Биографияһы
Ибраһим Әхмәт улы Абдуллин 1920 йылдың 20 сентябрендә Өфө губернаһы Бәләбәй өйәҙенең (хәҙерге Башҡортостан Республикаһы) Шаран районы Ерекле ауылында тыуған.

1938 йылда яҙыша башлай, 1939 йылда Өфө геологоразведка техникумын тамамлай.
Бөйөк Ватан һуғышы аҙаҡтарынаса армияла хеҙмәт итә. Сталинград фронтында ҡаты яралана. «Выстрел» офицерҙар әҙерләү юғары курсында уҡый. I дәрәжә Бөйөк Ватан һуғышы ордены, Ҡыҙыл Йондоҙ ордены (1966), миҙалдар менән бүләкләнгән.

1945—1952 йылдарҙа «Совет Башҡортостаны» гаэетаһының үҙ хәбәрсеһе булып эшләй, 1947 йылда — КПСС сафына, 1949 йылда СССР Яҙыусылар союзына ағза итеп алына.

1957 йылда Мәскәүҙәге М. Горький исемендәге Әҙәбиәт институтын тамамлаған.
2005 йылдың 9 июлендә вафат була, Өфө ҡалаһының Мосолман зыяратында ерләнгән.

## Әҙәби ижады
И. Абдулин ижадының төп өлкәһе — драматургия; ул өс тиҫтәләп ҙур күләмле пьесалар авторы. Уның «Девон фонтандары», «Вәғәҙә онотолмай», «Беҙ айырылышмабыҙ», «Йәмле Ағиҙел буйҙары», «Гөлмәрфуга», «Бажалар», «Урман ҡыҙы», «Ялҡынһыҙ яна йөрәк», «Йөрәк менән шаярмайҙар», «Утың һүнмәһен, улым», «Бер мөхәббәт яҙмышы», «Онотолған ант», «Ә ҡайындар һаман хәтерләй», «Их, Өфө ҡыҙҙары!..», «Тиле йәшлек», «Йыр булып ҡайтырмын», «Яратам, яратам…», «Күңелдәргә пәрҙә ҡормағыҙ», «Айһылыуҙың айлы кистәре», «Беҙ китергә килмәнек» һ. б. пьесалары китаптарҙа баҫылып сыҡты һәм театрҙарҙа ҡуйылды, һуңғы йылдарҙа драматург «Тоштар оҙон булмай» пьесаһын яҙҙы. Ул шулай уҡ «Хуш, Рим», «Тол ҡатындар иламай», «Ҡош юлынан барам» романдары, повестары, хикәйәләр һәм нәҫерҙәр авторы.

## Әҙәбиәт
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
* Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.

## Иҫкәрмәләр

## Һылтанмалар
* 
*
Әхмәтшин Ғабдулла Ғабдрахман улы

**Әхмәтшин Ғабдулла Ғабдрахман улы** (14 октябрь 1921 йыл — 25 май 1984 йыл) — Бөйөк Ватан һуғышында ҡатнашҡан башҡорт яҙыусыһы, журналист, драматург һәм тәржемәсе. 1951 йылдан СССР Яҙыусылар союзы, 1941 йылдан КПСС ағзаһы. Башҡорт АССР-ының атҡаҙанған сәнғәт эшмәкәре (1981). Ҡыҙыл Йондоҙ ордены кавалеры (1945).

## Биографияһы
Ғабдулла Ғабдрахман улы Әхмәтшин 1921 йылдың 14 октябрендә Өфө губернаһы Бәләбәй өйәҙе Бикташ (хәҙер Башҡортостан Республикаһының Бишбүләк районы Яңы Бикташ) ауылында тыуған. Ете йыллыҡ мәктәпте тамамлағас, 1938 йылдан Йәрмәкәй район газетаһының яуаплы секретары булып эшләй, ситтән тороп педагогия училищеһында уҡый.

1940 йылда республиканың балалар гәзите «Йәш төҙөүсе»нең редактор урынбаҫары итен тәғәйенләнә.

Бөйөк Ватан һуғышының тәүге көндәренән үк Ғабдулла Әхмәтшин фронтҡа китә һәм, 1942 йылда Черкасск пехота училищеһын тамамлап, рота менән командалыҡ итә. Ике тапҡыр яралана.

1943 йылдан ул — дивизия газетаһының редактор урынбаҫары, һуңынан 3‑сө Украина фронты «Советский воин» газетаһының хәбәрсе-ойоштороусыһы була. «Ҡыҙыл Йондоҙ» ордены, миҙалдар менән бүләкләнә.

1946 йылдан «Ҡыҙыл Башҡортостан» газетаһының махсус хәбәрсеһе булып эшләй, бер үк ваҡытта К. А. Тимирязев исемендәге Башҡорт дәүләт педагогия институтында уҡый, 1953 йылда СССР Яҙыусылар союзы ҡарамағындағы М. Горький исемендәге Әҙәбиәт институтын тамамлай.

1953—1956 йылдарҙа Ғабдулла Әхмәтшин — «Ҡыҙыл Башҡортостан» газетаһының әҙәбиәт һәм сәнғәт бүлеге мөдире, һунынан «Һәнәк» журналы редакцияһында бүлек мөдире була.

## Әҙәби ижады
Драматург төрлө йылдарҙа «Тальян гармун» (1949—1972), «Ялан еле», «Күҙ нурым», «Юғалган хаттар», 1953—1979). «Мөхәббәт исеменән» (Урау-урау юлдарҙан), 1968—1980), «Онотмағыҙ беҙҙе, туғандар» (1975), «Туй күлдәге» (1976), «Яр буйында усаҡтар» (1980) пьесаларын ижад итә.

## Маҡтаулы исемдәре һәм башҡа бүләктәре
* Башҡорт АССР-ының атҡаҙанған сәнғәт эшмәкәре (1981)
* Ҡыҙыл Йондоҙ ордены (1945).

## Иҫкәрмәләр

## Әҙәбиәт
* Башҡорт драматургияһы антологияһы

## Сығанаҡтар
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.
* Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

## Һылтанмалар
*
Хәйҙәров Мөхәммәт Аллаяр улы

**Хәйҙәров Мөхәммәт Аллаяр улы** (7 март 1915 йыл — 17 июль 1999 йыл) — башҡорт журналисы, прозаик һәм драматург. 1957 йылдан СССР Яҙыусылар союзы ағзаһы. Бөйөк Ватан һуғышында ҡатнашыусы. Сәйәси золом ҡорбаны. I дәрәжә Ватан һуғышы һәм Ҡыҙыл Йондоҙ ордендары кавалеры. Муса Мортазин исемендәге премия лауреаты (1994).

## Биографияһы
Мөхәммәт Аллаяр улы Хәйҙәров Ырымбур губернаһы Верхнеурал өйәҙе Өргөн ауылында 1915 йылдың 7 мартында тыуған.
Учалы ауылындағы крәҫтиән йәштәре мәктәбен тамамлағандан һуң, ул Белорет металлургия техникумында уҡын.

1933—1936 йылдарҙа Мөхәммәт Хәйҙәров Учалы районының «Шахта байрағы» газетаһын редакторлай, һуңынан «Ленинсы» республика газетаһының эшсе йәштәр бүлеге мөдире булып эшләй.

1941—1945 йылдарҙа ул Бөйөк Ватан һуғышында ҡатнаша. I дәрәжә Ватан һуғышы, Ҡыҙыл Йондоҙ ордендары, миҙалдар менән буләкләнә.

1946 йылдан — «Совет Башҡортостаны» газетаһының үҙ хәбәрсеһе. 1949 йылда Башҡорт дәүләт педагогия институтын тамамлай.

Мөхәммәт Хәйҙәров 1956—1958 йылдарҙа СССР Яҙыусылар союзы ҡарамағындағы Юғары әҙәби курстарҙа уҡый, М. Горький исемендәге Әҙәбиәт институтын тамамлай.

Ул 1947 йылда — Коммунистар партияһы сафына, 1957 йылда — СССР Яҙыусылар союзына ағза итеп алына.

Прозанан тыш, М. Хәйҙәров драматургия өлкәһендә лә актив эшләй. Башҡортостанда уның «Намыҫ» (1949), «Ирәндек» (1951), «Ирәндек», «Һүнмәҫ мөхәббәт» (1953), «Беҙҙең малай» (1955), «Килмешәк» (1957), «Азамат» (1958), «Килен» (1972), «Кейәү балаҡай» (1973), «Ҡоҙалар, ҡоҙасалар» (1977), «Ҡотло булһын туйығыҙ!» (1980) тигән пьесалары сәхнәләштерелде һәм билдәлелек алды.

## Иҫкәрмәләр

## Әҙәбиәт
* Башҡорт драматургияһы антологияһы

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1	
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.	
* Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.	
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.

## Һылтанмалар
*
Сеңләү (илауҙың бер төрө)

**Сеңләү** — илауҙың бер төрө. Илау халыҡ телегдә 5—6 төрлө атама менән йөрөй:
* Кәйефе боҙолоп, тауышын танау буйынан ғына сығарып, күҙ йәшһеҙ иламһырауға — «шыңшыу» тиҙәр.
Йүрмә

Йүрмә — башҡорт халҡының милли ризығы.

## Эсәктән йүрмә

Һарыҡтың 500 грамм ас һәм 300 грамм туҡ эсәге, 50-100 грамм туң май, 100—200 грамм кесерткән япрағы алына.
Яҡшылап йыуылған эсәкте бүрттереп алғас, сөм һауытҡа һөҙөп, ипләп кенә сәс ишеләй үрәбеҙ. Табала йәки ҡаҙанда туң май иретеп, үрелгән эсәк­тәрҙе ваҡланған кесерткән ҡушып ҡу­рабыҙ. Ул ҡурҙаҡ кеүек әҙерләнә. Ара­һына туралған һуған һалып ебәрергә лә мөмкин. Ике яғын да тигеҙләп ҡур­ғас, яҫы тәрилкәгә йәки батмусҡа тө­шөрөп, өҫтөн яңы өҙөп алынған кесерткән япраҡтары менән биҙәйбеҙ.

## Балыҡ менән тауыҡ итенән йүрмә

Бешереү өсөн 1 тауыҡ, 1 килограмм таҙартылған балыҡ, 3 баш һуған, 1 йомортҡа, 1-2 ҡалаҡ манный ярмаһы, 6-7 бөртөк борсаҡлы ҡара борос, 5 теш һарымһаҡ, 2-3 лавр япрағы, 3-4 зәғәфрән орлоғо, 2-3 керән япрағы, йєшел һуған, 1 стакан ваҡланған шәфәри талап ителә.

## Йүрмә өсөн тауыҡ һурпаһы әҙерләү

Йәш, майһыҙ тауыҡ түшкәһе 1,5 литр һыуҙа ҡайнатыла, 1 баш һуған һалына. Тәүҙә шәп, унан талғын, ә артабан яй ғына утта, һурпа 1 литр ҡалғансы, ҡайнатырға. Тауыҡты һөҙөр­гә, һуғанды ташларға. Һөҙлөгөн йыйып алырға, һурпаны һөҙөргә. Әҙер һурпа­ны тондорорға ҡуйып торабыҙ. Ул үтә күренмәле булырға тейеш.

## Йүрмә өсөн балыҡ һурпаһы әҙерләү

Эре ҡылсыҡлы, тәңкәле, ҡыҙыл йәки аҡ итләс балыҡ (ҡыҙыл балыҡ, бәрҙе, йылға алабуғаһы һ.б.) алына. Балыҡты 6-7 сантиметр ҡалынлыҡ­тағы киҫәктәргә бүлгеләп, 2 баш һуған һалып, тоҙло һыуҙа ҡайнатырға. Балыҡ һурпаһы яҡынса 0,5-0,6 литр булырға тейеш. 15-20 минут ҡайнатҡандан һуң, балыҡты һөҙөп, ҡылсыҡтары­нан таҙартырға. Балыҡ һурпаһы һыуынмаҫ борон өҫтөнә әкрен генә тауыҡ һурпаһы ҡоябыҙ. Ҡушылған һурпа талғын утҡа ҡуйыла.

## Йүрмә өсөн тауыҡ ите йомарламдары әҙерләү

Йәшел тәмләткестәрҙе ваҡлап турарға. Тауыҡ итен һөйәгенән айырып, бысаҡ менән ваҡлап турарға (ит үткәргестән ярамай). Шул иткә сей йомортҡа, манный ярмаһы, ваҡлап туралған йәшел һуған ҡыяғы, керән яп­рағы ҡушып бутарға ла бәләкәй йомарламдар яһарға. Ит түңәрәк­тәрен ҡайнап ултырған һурпаға һа­лырға, утты көсәйтергә.
Йомарламдар һурпа өҫтөнә ҡал-ҡып сыҡҡансы ҡайнатырға ла айырым һауытҡа һөҙөргә. Һурпаға йәшел тәм­ләткестәр өҫтәп, тағы 2-3 минут ҡайнатырға. Артабан балыҡ ите менән йомарламдарҙы кире һурпаға һалып, 2 минут самаһы ҡайнатабыҙ. Әҙер йүрмәне уттан алғас, ҡапҡас менән ябып, 5-6 минутҡа томалайбыҙ. Һуңы­нан тәрилкәләргә һалып, табынға ултыртабыҙ/

## Әҙәбиәт
* «Башҡортостан ҡыҙы» журналы, ноябрь 2011 йыл
Боғҙанов Фәрит Вәлинур улы

**Боғҙанов Фәрит Вәлинур улы** (7 октябрь 1932 йыл — 12 март 2001 йыл) — башҡорт драматургы. 1952 йылдан — КПСС, 1977 йылдан СССР Яҙыусылар союзы ағзаһы. Башҡортостан Республикаһының атҡаҙанған сәнғәт эшмәкәре (1992). 

## Биографияһы
Фәрит Вәлинур улы Боғҙанов 1932 йылдың 7 октябрендә Башҡорт АССР-ының Ауырғазы районы Солтанморат ауылында колхозсы ғаиләһендә тыуған. 1949 йылда Солтанморат ете йыллыҡ мәктәбен тамамлағандан һуң, район газетаһы редакцияһында техник секретарь, унан һуң яуаплы секретарь булып эшләй. 1952 йылда Советтар Союзы Коммунистар партияһына ннә.
1952—1955 йылдарҙа Совет Армияһында хеҙмәт итә.
1958 йылда урта мәктәпте тамамлап, Саратовта Д. И. Курский исемендәге юридик институтҡа уҡырға инә. Юғари һөнәри белем алғас, ун йылға яҡын милиция һәм прокуратура органдарыңда тәфтишсе булып эшләй.

## Ижади эшмәкәрлеге
Фәрит Боғҙановтаң «Һин кем?» исемле тәүге пьесаһы 1969 йылда М. Ғафури исемендәге Башҡорт академия драма театры сәхнәһендә ҡуйылды. Унан һуң 1973 йылда «Мөхәббәт һәм енәйәт», 1974 йылда «Юлдар күперҙә осраша», 1976 йылда «Иртәнге томан» пьесалары яҙылып, Башҡортостандың төрлө театрҙарында ҡуйылды.
«Юлдар күперҙә осраша» һәм «Иртәнге томан», рус теленә тәржемә ителеп, Рәсәй Федерацияһының бер нисә театрында сәхнә күрә.
Ул шулай уҡ нефть эшкәртеүселер тормошонан «Мине саҡырған уттар» (1983) исемле пьеса яҙҙы.
Фәрит Боғҙанов 1977 йылдан СССР Яҙыусылар союзы ағзаһы.

## Маҡтаулы исемдәре һәм башҡа бүләктәре
* Башҡортостан Республикаһының атҡаҙанған сәнғәт эшмәкәре (1992)

## Иҫкәрмәләр

## Әҙәбиәт
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.
* Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
* Башҡорт драматургияһы антологияһы

## Һылтанмалар
* *
Бикбов Фәйзулла Искәндәр улы

**Фәйзулла Искәндәр улы Бикбов** — башҡорт журналистикаһы уҙаманы, патриот шағир.

## Биографияһы
Фәйзулла (Фәйзи) Искәндәр улы Бикбов 1908 йылда Әбүләйес ауылында донъяла килә. Мәктәп тамамлағас, Ырымбурҙағы Карауанһарайҙа, Башҡорт педагогия техникумында белем ала. 1926 йылда биш студентты, шул иҫәптән Фәйзулланы, уҡыуҙы дауам итһендәр өсөн Өфөгә күсерәләр. 1929 йылдан гәзит-журналдарҙа әҙәби хеҙмәткәр булып эшләй. Ул, Бөйөк Ватан һуғышы йылдарын иҫәпкә алмағанда, хаҡлы ялға киткәнсе «Башҡортостан» гәзитендә эшләй.

Фәйзи Бикбов һуғыштың тәүге көндәрендә үк фронтҡа китә. Шағирҙың яу юлы 1941 йылдың 30 июленән алып 1945 йылдың 12 декабренә тиклем дауам итә. Ф. Бикбов ауыр һуғыш шарттарында ла ижад эшен дауам итә. Уның патриотик шиғырҙары рус һәм татар телдәрендә сығыусы фронт гәзиттәрендә баҫылып тора. 1942 йылда уның «Ленинград һағында» исемле шиғырҙар йыйынтығы баҫылып сыға. Фронтта ике яра һәм ауыр контузия ала. «Ленинград оборонаһы өсөн», «1941—1945 йылдарҙағы Бөйөк Ватан һуғышында Германияны еңгән өсөн» миҙалдары менән наградланған.

Һуғыштан һуң, шәхес культы фаш ителгәнсе, шағирға тән ғазабынан тыш, йән ғазабы ла кисерергә тура килә. 1955 йылдың 8 сентябрендә Яҙыусылар Союзы идараһы Фәйзи Бикбовты Союз ағзалығынан сығара. Был аяуһыҙ ҡарарҙың асылы шунда. Йәнәһе, ул — элекке улус старшинаһы Юлбарыҫ Бикбовтың ейәне. Беренсе Башҡорт хөкүмәте рәйесе Юныс Юлбарыҫ улы Бикбовтың ике туған ҡустыһы… Шағир 1969 йылда вафат булған.

Һуңғы йылдарҙа Бөйөк Ватан һуғышы осороноң шиғриәтен барлау уңайы менән Фәйзи Бикбовтың әҫәрҙәренә лә иғтибар арта төштө.

## Иҫкәрмәләр

## Әҙәбиәт
* Р. Ә. Бикбаев. Бикбау бей нәҫелдәре («Йәдкәр», 2003. N9 2);
* Р. Ә. Бикбаев. Бикбау бей нәҫелдәре («Башҡортостан», 2003, 21—23 октябрь);
* С. Сафуанов. Яугир шағир . «Һуғыш бөттө, һагмш ҡалды». — Өфө, «Китап», 2000.
Мирзаһитов Әсхәт Мәсғүт улы

**Мирзаһитов Әсхәт Мәсғүт улы** (13 октябрь 1928 йыл — 24 ноябрь 1989 йыл) — башҡорт драматургы, актёр, режиссёр һәм тәржемәсе, йәмәғәт эшмәкәре. 1973—1988 йылдарҙа БАССР Яҙыусылар союзы идараһы председателе, 1976—1988 йылдарҙа СССР Яҙыусылар союзы секретары. Башҡорт АССР-ының IХ, Х һәм ХI саҡырылыш Юғары Советы депутаты һәм Юғары Совет рәйесе. Ике Хеҙмәт Ҡыҙыл Байраҡ (1971, 1978) һәм Халыҡтар дуҫлығы (1984) ордендары кавалеры. Башҡорт АССР-ының Салауат Юлаев исемендәге дәүләт (1976) һәм республика комсомолының Ғәлимов Сәләм исемендәге (1969) премиялар лауреаты.

## Биографияһы
Әсхәт (Әсғәт) Мәсғүт улы Мирзаһитов 1928 йылдың 13 октябрендә Башҡорт АССР-ының Бәләбәй кантоны Бикмәт ауылыңда тыуған.

1948 йылда Өфө театр училищеһын тамамлай һәм республиканың колхоз-совхоз театрҙарында актёр, режиссёр, директор булып эшләй.

1953 йылдан «Ҡыҙыл таң» газетаһының, «Ағиҙел» журналының әҙәби хеҙмәткәре, Башҡорт дәүләт академия театрының  әҙәби бүлек мөдире була.

1958—1960 йылдарҙа ул СССР Яҙыусылар союзының Юғары әҙәби курстарында уҡый, М. Горький исемендәге Әҙәбиәт институтының ситтән тороп уҡыу бүлеген тамамлай. Һуңынан Башҡортостан Яҙыусылар союзының әҙәби консультанты, партия ойошмаһы секретары, «Ағиҙел» журналының баш редакторы вазифаларын башҡара. 1973 йылда Әсхәт Мирзаһитов БАССР Яҙыусылар союзы идараһы рәйесе, 1976 йылда СССР Яҙыусылар союзы сәркәтибе итеп һайлана.

1953 йылдан КПСС ағзаһы, 1957 йылдан профессиональ яҙыусы, һуңғараҡ КПСС-тың Башҡортостан Өлкә Комитеты ағзаһы, БАССР Юғары Советы депутаты.

Әҙәбиәт һәм сәнғәт өлкәһендәге уңышлы хеҙмәттәре өсөн ул ике тапҡыр Хеҙмәт Ҡыҙыл Байраҡ ордены, миҙалдар менән бүләкләнде. Башҡортостандың — Салауат Юлаев исемендәге дәүләт һәм республика комсомолының Ғәлимов Сәләм исемендәге премияларына лайыҡ булды.

Әсхәт Мирзаһитов «Тымыҡ күл» (1953), «Боҙҙар аҡтарылғанда» (1955), «Утлы өйөрмә» (1957), «Әсәйемдең сал сәстәре» (1960), «Күршеләр» (1961), «Ауыл күренештәре» (1962), «Гөл баҡсаһы» (1965), «Һалдат улы» (1966), «Бәхтегәрәй» (1972), «Әсәләр көтәләр улдарын» (1974) пьесаларын ижад итте, улар сәхнәләрҙә уңыш менән барҙы.

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
* Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр. 

## Иҫкәрмәләр

## Һылтанмалар
* 

## Әҙәбиәт
* Башҡорт драматургияһы антологияһы
Хисамова Миңлегөл Сәлимйән ҡыҙы

**Хисамова Миңлегөл Сәлимйән ҡыҙы** (1 октябрь 1948 йыл) — мәғариф ветераны, шағир. 1993 йылдан Башҡортостан Республикаһы Яҙыусылар союзы ағзаһы. Рәсәй Федерацияһының почётлы дөйөм белем хеҙмәткәре.

## Биографияһы
Миңлегөл Сәлимйән ҡыҙы Хисамова 1948 йылдың 1 октябрендә Башҡорт АССР-ының Көйөргәҙе районы Ялсыҡай ауылында тыуған.
Өфөлә 1-се республика мәктәп-интернатын тамамлай, шунан баш ҡаланың быяла-сүс заводында оператор булып хеҙмәт юлын башлай.

1967—1972 йылдарҙа Башҡорт дәүләт университетының филология факультетында уҡый һәм уны тамамлағандан һуң «Совет Башҡортостаны» гәзитендә хеҙмәткәр була. 1973—1975 йылдарҙа Үрге Ҡышы урта мәктәбендә башҡорт теле һәм әҙәбиәтен уҡыта, артабан Күмертау ҡалаһында һәм Өфөлә мәктәптәрҙә балалар менән эшләй.

1993 йылдан Яҙыусылар союзы ағзаһы.

## Китаптары
* Тыуған тупраҡ яҡтыһы / «Ете шишмә» тупланмаһында: Шиғырҙар. — Башҡортостан китап нәшриәте, 1988. — 28 бит.
* «Сейәлек йыры» (1992)
* «Һары мәтрүшкә» (1993)
* «Буран моңо» (1996), 
* «Тынлыҡтарҙа ҡалам» (1998)

## Өҫтәмә мәғлүмәт
* Миңлегөл Хисамова — шағир Зөһрә Ҡотлогилдинаның бер туған апаһы.

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

## Әҙәбиәт
* Башҡорт шиғриәте антологияһы
Йәғәфәрова Айһылыу Шәйхетдин ҡыҙы

**Йәғәфәрова Айһылыу Шәйхетдин ҡыҙы** (3 сентябрь 1948 йыл) — педагог, башҡорт балалар яҙыусыһы, 1989 йылдан СССР Яҙыусылар союзы ағзаһы, Хеҙмәт Ҡыҙыл Байраҡ ордены кавалеры (1986), Башҡортостан Республикаһының атҡаҙанған халыҡ мәғарифы (1992) һәм атҡаҙанған мәҙәниәт хеҙмәткәре (1993). Ким Әхмәтйәнов (1996) һәм Рәмзилә Хисаметдинова (2008) исемендәге премиялар лауреаты.

## Биографияһы
Айһылыу Шәйхетдин ҡыҙы Йәғәфәрова 1948 йылдың 3 сентябрендә Башҡорт АССР-ы (хәҙер Башҡортостан Республикаһы) Әбйәлил районы Әхмәт ауылында тыуған. Шунда башланғыс, Ташбулатта урта, Ишембай ҡалаһында тәрбиәселәр мәктәбен тамамлағас, 1967 йылда райондың «Ҡыҙыл Башҡортостан» совхозында яңы асылған балалар баҡсаһында хеҙмәт юлын башлай. 1974 йылда Башҡорт дәүләт университетының филология факультетын ситтән тороп тамамлай.

## Ижади эшмәкәрлеге
Тиҫтәләгән китап авторы. Кескәйҙәр өсөн тәғәйенләнгән тәүге шиғырҙар йыйынтығы, «Муйынса» тип аталып, 1973 йылда донъя күрҙе.

2017 йылда  Әбйәлил районы хакимиәте тарафынан яҙыусының «А.С.Пушкин. Әкиәттәр»: руссанан башҡортсаға тәржемә (Өфө, Китап, 2007. – 260 бит) хеҙмәте Балалар һәм үҫмерҙәр өсөн әҙәбиәт, сәнғәт өлкәһендәге Һәҙиә Дәүләтшина исемендәге республика дәүләт премияһына тәҡдим ителде.

## Китаптары

## Маҡтаулы исемдәре һәм башҡа бүләктәре
* Хеҙмәт Ҡыҙыл Байраҡ ордены (1986) 
* Башҡортостан Республикаһының атҡаҙанған халыҡ мәғарифы хеҙмәткәре (1992
* Башҡортостан Республикаһының атҡаҙанған мәҙәниәт хеҙмәткәре (1993)
* Әбйәлил районының Ким Әхмәтйәнов исемендәге әҙәби премия (1996) 
* Рәмзилә Хисаметдинова исемендәге премия  (2008) 

## Иҫкәрмәләр

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

## Һылтанмалар
*
Монмут

**Мо́нмут** (инглизсә *Monmouth*, уэльс телендә *Trefynwy*, мәғәнәһе *Монноу ҡалаһы*) — көньяҡ-көнсығыш Уэльс биләмәләрендә (Бөйөк Британияла) урынлашҡан ҡала. Ҡаланың хәҙерге статусы — ,  йәғни тарихи графлығының административ үҙәге. Монмут ҡалаһы 1889 йылдан 1974 йылғаса Монмутшир графлығының административ үҙәге булған.
## Исем
Монмут ҡалаһының рәсми исеме инглизсә *Monmouth* ә уэльс телендә *Trefynwy* тип яҙыла. Уэльстағы Мо́нноу йылғаһы уэльс телендә исеме *Mynwy*, мәғәнәһе — *(йылға) тиҙ аға*. Йылғаның инглизләштерелгән исеме *Monnow*. Ҡаланың инглиз исеме йылға атамаһынан һәм  , йәғни *йылға тамағы* һүҙҙәренән килә. Уэльс телендә ҡаланың боронғо исеме *Abermynwy* шулай уҡ "Монноу йылғаһы тамағы" тип билдәләй. 17 быуаттың башынан башлап, ҡаланың уэльсса исеме *Trefynwy* (йәғни ) тип үҙгәртелде.
## Тарих
Монмут Археология Йәмғиәте ҡалала ҡаҙыныу () эштәре ойошторған. Һөҙөмтәлә, ҡала тарихы тураһында күп мәғлүмәт алынған. Хәҙер, Британия Археология Советы () мәғлүмәте буйынса, Монмут архелогия күҙлегенән  Британияла иң мөһим ҡалаларҙың береһе

## Боронғо Рим дәүере
Боронғо Рим ваҡытында Монноу йылғаһы буйында Блестиум () тигән Рим форты урынлашҡан булған. Был фортты Глевум (хәҙерге Глостер; , ) һәм Иска Аугуста (хәҙерге Кэрлион (,  ) ҡалалары менән  тоташтырыусы юл һалынған. Ҡаҙыныу һөҙөмтәһендә, ҡала үҙәгендә Боронғо Рим аҡсалары, балсыҡ һауыт-һаба  табылған. 2-се быуаттан  4-се быуатҡаса Монмут мөһим тимерселек үҙәге булған.

## Монмут һәм Википедия
2011 йылда Инглиз Википедияһындағы *GLAM* (йәғни  — ) тигән википроект эсендә *[[Monmouthpedia|MonmouthpediA]]* исемле проект ойошторолған. Уның маҡсаты — Википедия күптелле энциклопедияһы эсендә Монмут ҡалаһы тураһында күберәк мәғлүмәт яҙыу. Ошо проектта 2012 йылда мәҡәлә яҙыу конкурсы башланды.

## Сығанаҡтар
Дәүләтов Ғәлим Абдулла улы

**Дәүләтов Ғәлим Абдулла улы; Ғәлим Дәүләди** (9 апрель 1936 йыл — 15 апрель 2016 йыл) — башҡорт шағиры, яҙыусы, тәржемәсе һәм журналист. 1968 йылдан СССР Яҙыусылар союзы ағзаһы. Сергей Чекмарёв һәм Булат Рафиҡов исемендәге премиялар лауреаты.

## Биографияһы
Ғәлим Абдулла улы Дәүләтов 1936 йылдың 9 апрелендә Башҡорт АССР-ның Мәләүез районы Һәргәй ауылында тыуған. Беренсе синыфҡа Узбәкстанда уҡырға төшә. Башҡортостанға ҡайтҡас, 1952 йылғаса Әбет ете йыллыҡ мәктәбендә уҡый. 1952—1955 йылдарҙа Өфө ҡалаһының 9-сы башҡорт мәктәбе-интернатында уҡый.

1960 йылда Башҡорт дәүләт университетын тамамлай. Оҙаҡ йылдар китап нәшриәтендә эшләй. Мәскәүҙә юғары курстарҙа уҡый. Беренсе китабы «Ташлытау — матур тау» 1964 йылда донъя күрә. рус һәм башҡорт телдәрендә 15 китабы сыҡҡан.

2016 йылдың 15 апрелендә Өфөлә вафат була.

## Китаптары
# Ташлытау — матур тау. — 1964.
# Урал өҫтөндәге йондоҙҙар: шиғырҙар: баш. /Өфө: Башкнигоиздат, 1979. — 80 б.
# Ҡойолған япраҡтар: шиғырҙар һәм поэмалар: баш. — Өфө: Китап, 2002. — 200 б.
# Мальчики с Нугуша: повесть / ; перевод с башк. — М: Дет. лит, 1986. — 78 с., ил.
# Иҙел менән Нөгөш уртаһында: шиғырҙар һәм поэмалар: баш. . / — Өфө: Китап, 2006. — 192 б.
# Класташтар: поэма / // Ағиҙел. — 2001. — № 7. — б.б. 90 — 101.
# Отцовский дом: стихи // Путь Октября. — 1992. — 2 октября. — С.3. — Содерж.: Отцовский дом, Сказка и реальность, Девушка — цветок.
# Помощник Акбая: стихи / Г. Давледи; перевод с башк. Л. Мезинова. — М: Дет. лит, 1979. — 470 с., ил.
# Урал өҫтөндәге йәйғор: шиғырҙар : баш. / — Өфө: Баш. кит. нәшриәте , 1990. — 80 б.
# Осрашыуҙың яҡты минуттары: шиғырҙар, поэма : баш. / — Өфө: Баш. кит. нәшриәте, 1986. — 139 б.
# Һиңә-дуҫым: шиғырҙар, поэма : баш. — Өфө: Башкнигоиздат, 1983. — 68 б.
# Трагедия красоты: стихи и поэмы: — Уфа: Китап, 1996. — 240 с.

## Иҫкәрмәләр

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
* Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.

## Әҙәбиәт
* Пильнов, М. Приглашение в детство [Текст] / Михаил Пильнов // Путь Октября. — 1987. − 17 февр.
* Он славит Родину [Текст] / М. Кусмаева, Х. Шагиев, Х. Кутлугильдин, Х. Искандаров // Путь Октября. — 2005. — 28 июля. — С.3.
* Певец родного края [Текст] // Путь Октября. −1996. — 9 апреля. — С. 4.
* Земля мелеузовская: былое, будни, будущее [Текст]: историко-информационный сборник.- Уфа: Китап, 2000. — С. 243—244

## Һылтанмалар
* 
*
Әхмәтйәнов Динир Әсғәт улы

**Әхмәтйәнов Динир Әсғәт улы** (28 октябрь 1957 йыл) — партия, хужалыҡ һәм дәүләт эшмәкәре. 2014—2017 йылдарҙа Башҡортостан Республикаһының урман хужалығы министры, 2017—2019 йылдарҙа Башҡортостан Республикаһы Башлығы Хакимиәтенең етәксе урынбаҫары. 1995—2008 йылдарҙа — Башҡортостан Республикаһы Дәүләт Йыйылышы — Ҡоролтай депутаты.

## Биографияһы
Динир Әсғәт улы Әхмәтйәнов 1957 йылдың 28 октябрендә Башҡорт АССР-ының (хәҙер Башҡортостан Республикаһы) Әбйәлил районы Ҡырҙас ауылында тыуған.

Башҡортостан ауыл хужалығы институтын, Урал социаль идара һәм политология институтын тамамлаған. Хеҙмәт эшмәкәрлеген 1979 йылда ВЛКСМ-дың Әбйәлил район комитетында ойоштороу бүлеге инструкторы булып башлай.
* 1980—1981 йылдарҙа — халыҡ депутаттарының Амангилде ауыл Советы башҡарма комитеты рәйесе.
* 1981—1987 йылдарҙа — «Заветы Ильича» колхозының партком секретары.
* 1987—1990 йылдарҙа — КПСС-тың Әбйәлил район комитетының ауыл хужалығы бүлеге мөдире, ойоштороу бүлеге инструкторы, II секретары.
* 1990—1991 йылдарҙа — Свердловск Юғары партия мәктәбенең көндөҙгө бүлеге тыңлаусыһы, РСФСР Коммунистар партияһының Әбйәлил район комитетының беренсе секретары.
* 1991—1992 йылдарҙа — халыҡ депутаттарының Әбйәлил район Советы башҡарма комитеты рәйесе урынбаҫары.
* 1992—1995 йылдарҙа — Әбйәлил районының ауыл хужалығы һәм аҙыҡ-түлек идаралығы начальнигы урынбаҫары, «Красная Башкирия» яуаплылығы сикләнгән ширҡәте директоры.
* 1995—2008 йылдарҙа — Башҡортостан Республикаһы Дәүләт Йыйылышы — Ҡоролтай депутаты, Аграр мәсьәләләр, аҙыҡ-түлек, экология, тәбиғәт ресурстары һәм тәбиғәтте файҙаланыу буйынса комитет рәйесе урынбаҫары.
* 2008—2011 йылдарҙа — Өфөнөң Ленин районы территориаль һайлау комиссияһы рәйесе.
* 2011 йылдың майынан алып 21 июненә тиклем — Бөрйән районы хакимиәте башлығы вазифаһын ваҡытлыса башҡарыусы.
* 2011 йылдың 21 июненән алып 2014 йылдың 29 майына тиклем Бөрйән районы хакимиәте башлығы.
* 2014 йылдың 29 майынан — 2017 йылдың 21 октябренә тиклем Башҡортостан Республикаһының урман хужалығы министры.
* 2017 йылдың 21 октябренән — 2019 йылдың сентябренә тиклем Башҡортостан Республикаһы Башлығы Хакимиәтенең етәксе урынбаҫары (2017).

## Иҫкәрмәләр

## Сығанаҡтар
* Кто есть кто в РБ → Карточка персоны Подробная информация Ахмедьянов Динир Асгатович  (рус.)

## Һылтанмалар
* Официальный сайт Правительства Республики Башкортостан Динир Ахмедьянов назначен министром лесного хозяйства Республики Башкортостан (рус.)
Башҡортостан (мәғәнәләр)

**Башҡортостан**:

* **[[Башҡортостан]]** — Рәсәй Федерацияһы субъекты, республика.
* Тарихи Башҡортостан — Башҡорттар борон замандан төйәк иткән тарихи биләмә, ил.
* Бәләкәй Башҡортостан
* Оло Башҡортостан
* «Башҡортостан» авиакомпанияһы — 2002 йылда ойошторолған авиакомпания.
* Башҡортостан ауылы — Башҡортостандың Асҡын районындағы ауыл
* «Башҡортостан» гәзите — Өфө ҡалаһында башҡорт телендә 1917 йылдан нәшер ителеп килгән гәзит.
* «Башҡортостан» дәүләт телерадиокомпанияһы — Башҡортостан Республикаһының дәүләт унитар предприятеһы. Төбәктең күп яҡлы көндәлек тормошон зәңгәр экрандарҙа яҡтыртыусы медиа-холдинг.
* «Башҡортостан» КТБК-228 — кәмәләргә ҡаршы тороусы бәләкәй хәрби корабль.
* «Башҡортостан» кинокомпанияһы — Рәсәй кинокомпанияһы.
* «Башҡортостан» ҡунаҡханаһы — Башҡортостандың баш ҡалаһы Өфөләге ҡунаҡхана.
* «Башҡортостан» милли паркы —
* «Башҡортостан» фирма поезы — «Өфө—Мәскәү—Өфө» маршруты буйынса йөрөгән 39/40 һанлы пассажир поезы.
* «Башҡортостан» радиоһы — «Башҡортостан» Бөтә Рәсәй дәүләт телевидение һәм радио кампанияһы ҡарамағындағы радиоканал.
* «Башҡортостан» сауҙа үҙәге — Өфө ҡалаһында урынлашҡан сауҙа үҙәге.
*Башҡортостан урамы (урыҫ. улица Башкортостана)— Максим Горький урамынан Моса Мортазин урамына тиклем һуҙылған Учалы ҡалаһы үҙәгендәге урам. Сибай, Карл Маркс урамдарын киҫеп үтә.
Бүреләр (рок төркөмө)

**Бүреләр** — Башҡорт эстрадаһындағы рок төркөмө.

## Тарих

Беренсе составында ике класташ - Илшат Абдуллин менән Рафаэл Ғәйнуллин 2004 йылда башҡорт телендә рок төркөмѳ ойошторалар һәм  шул уҡ йылда «Йәшлек-шоу 2004» конкурсында «Йыл асышы» номинацияһына лайыҡ булалар. Шул уҡ йылда Рафаэл төркөмдән сығып Салауат ҡалаһындағы башҡорт театрына эшкә төшә.

2005 йылда, төркөмгә Денис Ибраһимов менән Тайфур Юлсурин ҡушыла.

2006 йылда Урал Сиражетдинов барабандар ҡағыусы булып килә. Шул йылда беренсе аппаратура һатып алына. Репетицияларҙы Беренсе һанлы балалар йортонда, Республика Башҡорт лицей интернатында һәм «Ант» төрҡөмөнөң студияһында үткәрәләр. «Йәшлек шоу 2006» «Тере тауыш пропагандаһы» дипломы менән бүләкләнәләр.

2006 йылдың көҙөндә «Дәрүиш» төркөмөнең солисы Дим Ҡоләхмәтов иҫтәлегенә арналған  концертта сығыш яһайҙар.

«Моң» студияһында яҙылған йырҙары «Көрәш йәшәү хаҡына» сыға. «Артылыш» тапшырыуында ҡатнашалар.

2007 йылдың яҙында Башҡорт дәүләт филармонияһында сығыш яһайҙар, «Башҡорт йәштәре көндәрендә» ҡатнашалар.

«Castle Rock» фестивалендә ҡатнашып, 2-се урын яулайҙар.

Көҙ «Өфө уттарында» ойошторолған «йондоҙло төн» концертында ҡатнашалар.

«Рәхмәт» киноһында төшәләр.

## Дискографияһы

### Альбомдары
* Бүреләр (2008)
* Юлдар (2017)

## Йырҙар

* 2004 — Башҡорттарым
* 2007 — Дуҫтар
* 2008 — Минең йондоҙом
* 2009 — Әҡлимә (ремикс)
Ғәлимов Айҙар Ғәни улы

**Ғәлимов Айҙар Ғәни улы** (23 февраль 1967 йыл) — йырсы, Башҡортостан Республикаһының (1995) һәм Татарстан Республикаһының (1996) атҡаҙанған артисы. Башҡортостан Республикаһының (2011) һәм Татарстан Республикаһының (2008) халыҡ артисы. Башҡортостандың Халыҡтар дуҫлығы (2017) һәм Салауат Юлаев (2022) ордендары кавалеры.

## Биографияһы
Айҙар Ғәни улы Ғәлимов Ҡаҙағстандың Целиноград (хәҙерге Астана)  өлкәһе Мәҙәниәт ауылында 1967 йыл)дың 23 февралендә тыуған. Бер йылдан һуң ата-әсәһе Башҡортостандың Миәкә районы Оло Кәркәле ауылына күсеп ҡайта. Бала сағы шунда үтә.

1986 йылда *Өфө автотранспорт техникумын* тамамлай, һуңынан, әрме сафтарына саҡырылып, 7-се гвардия һауа-десант дивизияһында хеҙмәт итә.

1993 йылда Башҡорт дәүләт университетының юридик факультетын тамамлай. Икенсе юғары белемен Ҡазан дәүләт педагогия университетында ала.

Өфө ҡалаһында йәшәй. Рәсми вазифаһы — «"Айдар" театр-студияһы» яуаплылығы сикләнгән йәмғиәт директоры.

2022 йылдың 23 февралендә 55 йәше айҡанлы йырсы Салауат Юлаев ордены менән бүләкләнде.

## Ижади эшмәкәрлеге

## Дискография

* 1996 — *Туган көнең белән!*
* 1998 — *Абага чәчәге*
* 1998 — *Вакытларны булмый туктатып…*
* 1999 — *Айдар 2000*
* 2000 — *Сезнең белән 10 ел бергә*
* 2001 — *Бәхет бит ул*
* 2002 — *Яшәргә икән, яшәргә!*
* 2004 — *Дәрвиш юлы*
* 2005 — *Син — минем җанымның яртысы* (CD/DVD)
* 2005 — *Еллар. Юллар. Жырлар* (Live)
* 2007 — *Лучшие песни 1990—1995* (сборник)
* 2008 — *Син булганда…*
* 2008 — *Моң артыннан моңлы сәяхәт* (DVD)
* 2009 — *Гомер буйлап барам*
* 2010 — *Безнең кино* (DVD)
* 2010 — *Алтын коллекция 1990—2000*, *Алтын коллекция 2000—2010 (МРЗ)
* 2011 — *Сөю юлы'' (DVD)
* 2013 — Бер мизгел (DVD)
* 2014 — Язган язмышыбыз (СD)

## Йәмәғәт эшмәкәрлеге
* 2011 йылдың 13 мартында, Берҙәм Рәсәй сәйәси партияһы кандидаты булараҡ, Иглин бер мандатлы һайлау округынан, 86 процент тауыш йыйып, Башҡортостан Республикаһы Дәүләт Йыйылышы — Ҡоролтай депутаты итеп һайлана.

## Маҡтаулы исемдәре һәм башҡа бүләктәре
* Салауат Юлаев ордены (2022)
* Башҡортостан Республикаһының Халыҡтар дуҫлығы ордены (2017)
* Башҡортостандың халыҡ артисы (2011)
* Татарстандың халыҡ артисы (2008)
* Татарстандың атҡаҙанған артисы (1996) 
* Башҡортостандың атҡаҙанған артисы (1995)

## Йырсы матбуғатта
* Низамова Р. Халыктан аерылгысыз җырчы. «Кызыл таң» гәзите, 2017 йыл, 23 февраль.
* Романов В. 23 февраля «золотой» юбилей Айдара Галимова. «Башинформ» мәғлүмәт агентлығы, 2017, 23 февраль.
* Галиев Д. Будни и праздники Айдара Галимова. Статус дедушки для певца дороже всех наград. Улыбчивый и доброжелательный на концертах, таким же он остается и в жизни. «Республика Башкортостан» гәзите, 2017, 21 февраль.

## Иҫкәрмәләр

## Һылтанмалар
*
* Башҡортостанда тыуып үҫкән артистар — татар эстрадаһының иң популяр йырсылары иҫәбендә. «Башинформ» мәғлүмәт агентлығы, 2015, 30 декабрь
Ғөбәйҙуллин Миңлеғәли Хәбибулла улы

**Ғөбәйҙуллин Миңлеғәли Хәбибулла улы** (28 октябрь 1923 йыл — 8 март 1944 йыл) — Бөйөк Ватан һуғышында, кәүҙәһе менән дошман амбразураһын ҡаплап, батырҙарса һәләк булған яугир, уҡсылар полкының пулемёт взводы командиры, гвардия лейтенанты. Советтар Союзы Геройы (1944, үлгәндән һуң).

## Биографияһы
Миңлеғәли Хәбибулла улы Ғөбәйҙуллин 1923 йылдың 28 октябрендә Башҡорт АССР-ының Бәләбәй кантоны Өршәкбаш-Ҡарамалы ауылында тыуған.

1940—1941 йылдарҙа Баҡы ҡалаһындағы нефть техникумында уҡый. 1942 йылда Буйнак пехота училищеһын тамамлағандан һуң Төньяҡ Кавказ фронтында хәрби хәрәкәттәрҙә ҡатнаша. 1943 йылдың авгусында Көньяҡ фронттың (октябрҙән 4-се Украина фронты) 28-се армия 109-сы гвардия уҡсылар дивизияһының 309-сы гвардия уҡсылар полкы пулемёт взводы командиры. 1944 йылдың 8 мартында Украина ССР-ы Херсон өлкәһе Нововоронцов районыны Дудчаны ауылы) өсөн барған бәрелештә дошман дзоты амбразураһын үҙ кәүҙәһе менән ҡаплай.

Ошо батырлығы өсөн гвардия лейтенанты Ғөбәйҙуллинға Советтар Союзы Геройы исеме бирелә. Ленин ордены (03.06.1944), Ҡыҙыл Йондоҙ (13.02.1944) ордены менән наградланған.

## Хәтер
* Өфө һәм Борислав ҡалаларында, Дудчаны ауылы урамдарына, Өфөләге бер кинотеатрға Ғөбәйҙуллин исеме бирелгән.
* Миәкә районының Өршәкбаш-Ҡарамалы, Ҡырғыҙ-Миәкә ауылдарында, Херсон өләһендә һәм Өфөлә уға һәйкәлдәр ҡуйылған.

## Әҙәбиәттә

## Иҫкәрмәләр

## Әҙәбиәт
* Рафиков З. Горицветы //Славные сыны Башкирии: Очерки о Героях Советского Союза. Кн. 2. — Уфа, 1966;
* Хамматов Я. День рождения. — М., 1979.

## Һылтанмалар
* 
* 
* 
* *Башҡортостан. Ҡыҫҡа энциклопедия.* «Башҡорт энциклопедияһы» ғилми нәшриәте. — Өфө, 2007.
* / Миякинский район Георй Советского Союза Минигали Губайдуллин
Али Карнай

**Али Карнай** (төп исеме — *Имамғәли Мөхәммәтдин улы Зөлҡәрнәев*; 6 ғинуар 1904 йыл — 16 июнь 1943 йыл) — Бөйөк Ватан һуғышында һәләк булған башҡорт яҙыусыһы, тәржемәсе. 1934 йылдан СССР Яҙыусылар союзы ағзаһы. 1935—1941 йылдарҙа «Башгосиздат» мөхәррире,  1941—1943 йылдарҙа 112-се Башҡорт кавалерия дивизияһының «Ҡыҙыл атлылар» гәзите мөхәррире.

## Биографияһы
1904 йылдың 19 ғинуарында  Бөрө өйәҙенең боронғо башҡорт ауылы Оло Шаҙыла тыуған. Милләте — башҡорт.

Тәүҙә үҙҙәренең ауыл мәктәбендә, шунан Бөрө ҡалаһында педагогик курста уҡый.

1924 йылда Бөрө педагогия техникумының икенсе курсын тамамлағас, Мәскәүгә юғары уҡыу йортона уҡырға инергә әҙерлек курсына ебәрәләр. 1924—27 йылдарҙа Мәскәүҙә, Ленинградта Центрсоюздың юғары курстарында уҡый. 1932 йылда «Далалағы уттар» повесын яҙа. Шул йылдарҙа Хәйбулла районының Маҡан совхозында эшләй. 1932—35 йылдарҙа Ишембайҙа «Башҡортостан вышкаһы» гәзитендә эшләй. 1940 йылда «Беҙ ҡайтырбыҙ» повесы айырым китап булып баҫылып сыға.

Бөйөк Ватан һуғышында «Башҡорт атлылары» гәзитенең яуаплы мөхәрирре була. 1943 йылдың 16 июнендә һәләк була.

1934 йылдан СССР Яҙыусылар союзы ағзаһы.

thumb|Али Карнай бер төркөм яҙыусылар менән (икенсе рәттә)
## Китаптары
* Һайланма әçәрҙәр. F. Хөсәйенов инеш мәкәләhе. — Өфө, 1956;
* Фонтан. — Уфа, 1935:
* Мы вернёмся. Вступ. ст. С. Сафуанова. — Уфа, 1968.
### Әҫәрҙәре
* Беҙ ҡайтырбыҙ
* Урманда

## Хәтер
Оло Шаҙы ауылында Али Карнайҙың музейы бар. Уның исеме менән урам аталған.

## Иҫкәрмәләр

## Сығанаҡтар
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
* Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
* Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр. 

## Әҙәбиәт
* *[[Сафуанов Суфиян Ғаяз улы|Сафуанов С. Г.]]* Али Карнай. — Уфа, 1960.

## Һылтанмалар
*  
; Башҡортостан Республикаһының Әхмәтзәки Вәлиди исемендәге Милли китапханаһының электрон бүлегендә 
* башҡорт телендәге әҫәрҙәре
; башҡа сығанаҡтар
Тыва Республикаһы гимны

**Мен тыва мен** () — Рәсәй составындағы Тыва Республикаһының дәүләт гимны. Гимн хаҡындағы яңы закон 2011 йылдың 11 Август (Урағай) көнөндә ҡабул ителде. Һүҙҙәр һәм музыка авторҙары — Окей Шанагаш һәм Кантомур Сарығлар, Монголияла йәшәгән цэнгэл тывалары, 2011 йылда "Тыва Республикаһының атҡаҙанған эшмәкәре" маҡтаулы исеменә лайыҡ була. Дәүләт гимны статусына һәм тыва әҙәби теленә тура килтереү өсөн, гимн тексын тыва шағиры Александр Даржай үҙгәрткән.

## Гимн тексы
Хәҙер гимн тексы тыва телендә генә бар.

## Шулай уҡ ҡарағыҙ
* Тыва Республикаһы
* Тыва Республикаһы гимны (1993—2011)

## Иҫкәрмәләр


## Һылтанмалар
У Тувы появился новый гимн
Хисамов Ғәлим Афзал улы

**Хисамов Ғәлим Афзал улы** (25 апрель 1949 йыл) — журналист, яҙыусы һәм дәүләт эшмәкәре, 1994—1998 йылдарҙа Башҡортостандың матбуғат һәм киң мәғлүмәт министры. 1988 йылдан СССР Яҙыусылар союзы ағзаһы. Башҡортостан Республикаһының Салауат Юлаев исемендәге дәүләт премияһы (2014) һәм Шәһит Хоҙайбирҙин исемендәге премия (2006) лауреаты, Башҡортостандың атҡаҙанған мәҙәниәт хеҙмәткәре (1993).

## Биографияһы
Ғәлим Афзал улы Хисамов 1949 йылдың 25 апрелендә Башҡорт АССР-ының Көйөргәҙе районы Кинйәбай ауылында тыуған.
Буласаҡ әҙип хеҙмәт юлын Көйөргәҙе районында уҡытыусы булып башлай, артабан Салауат химия комбинатында, Күмертау ҡала-район гәзитендә эшләй. Башҡорт дәүләт университетын тамамлағас, «Совет Башҡортостаны» гәзите редакцияһында оҙаҡ йылдар ҡәләм сарлап, үҙ хәбәрсенән баш мөхәрриргә тиклем үрләй. «Китап» нәшриәтенең директоры, Башҡортостан Республикаһының киң мәғлүмәт һәм матбуғат министры вазифаһында ла хеҙмәт итә.

Халыҡ-ара Төрки академияһы академигы, матбуғат һәм социаль өлкәләге ҡаҙаныштары өсөн Рәсәй наградалары менән бүләкләнгән. Прозаик Ғәлим Хисамов — тиҫтәләгән роман, повесть, хикәйәләр авторы, әҫәрҙәре утыҙлаған нәфис һәм документаль китаптарында тупланған. Әҙәби тәнҡит уның ҡәләмен милли әҙәбиәтебеҙҙә сәйәси детектив жанрын үҫтереүҙә әүҙемлеге өсөн дә ыңғай баһалай.

## Сығанаҡтар
*  
* 
* Галим Хисамов — лауреат премии им.Ш.Худайбердина 2006 года
* Ғаилә календары. 2012 йыл. Өфө, Зәйнәб Биишева исемендәге «КИТАП» нәшриәте, 2011 йыл. — ISBN 978-5-295-05271-2
Башҡортостан флагтары

Башҡортостан Республикаһы муниципаль берәмектәре флагтары исемлеге.
2013 йылдың 1 ғинуарына ҡарата Башҡортостанда 895 миниципаль берәмек — 9 ҡала округы, 54 муниципаль район, 14 ҡала биләмәһе һәм 818 ауыл биләмәһе иҫәпләнә.

## Ҡала округтары флагтары

## Муниципаль райондар флагтары

### А—И

### К—Я

## Ҡала биләмәләре флагтары

## Ғәмәлдән сығарылған флагтар

## Әҙәбиәт
* 

## Иҫкәрмәләр
Ҡуштау

**Ҡуштау**, **Quştau** () — шихан, Стәрлетамаҡ ҡалаһынан 18 км көнсығышта һәм Өфө ҡалаһынан 140 км көньяҡта тора. Ишембай районы биләмәһендә урынлашҡан.
Ҡуштау ҙа ошо тирәләге башҡа(Торатау, Йөрәктау, Шаһтау) шикелле 2008 йыл — шорт-лист проектында «Рәсәйҙең ете мөғжизәһе» (Шихан булараҡ) билдәләнгән

Башҡортостан Республикаһының тәбиғәт ҡомартҡыһы (2020).

## Физик-географик ҡылыҡһырлама
Диңгеҙ кимәленән абсолют бейеклеге — 357 м. Тупраҡ өҫтөнән — 251 м. Ике ҡуш һырт формаһында, медиаль йүнәлештә төньяҡтан Көньяҡҡа һуҙылған. Оҙонлоғо — 4 км, киңлеге — 0,7 - 1,4км. Түбәләренең бейеклеге — 374,5 һәм 243,8.
 
Ҡуштауҙың көньяҡ битләүе  ташлы дала. Битләүҙә араларында үҙән барлыҡҡа килтергән йомро  арҡалар һуҙылған. Арҡаларҙың тупраҡтары ярлы һәм ташлы. Дала үҫемлектәре менән ҡапланған.

Тауҙың янынан көньяҡтан һәм көнбайыштан Ағиҙел йылғаһы бөгөл яһап аға. Яҡында ҡына Стәрлетамаҡтың «Шихан» ял йорто урынлашҡан. Көнсығышта «Ҡуштау» тау саңғыһы комплексы бар. Башҡа шихандар кеүек үк, Торатау Тропик диңгеҙҙә һуңғы палеозой риф массаларынан 230 млн йыл элек барлыҡҡа килгән.
## Янындағы боронғо тораҡтар
Ҡуштау эргәһендә элек-электән кешеләр көн иткән. Археологик ҡаҙылмалар һөҙөмтәһендә унда Арҡайым менән замандаш булған,  бронза быуатының аҙағына ҡараған артефактар табылған. Был мәҙәниәттең йәшәгән ваҡыты беҙҙең эраға тиклем 18/17 – 19/18 быуаттар (Евразийская металлургическая провинция позднего бронзового века — ЕАМП). 

Ҡуштауҙың көнбайыш битләүе яғынан, тау итәгенән 600—700 м тирәһе алыҫлыҡта Ҡормантау мәҙәниәтенә ҡараған Ҡуш-Тау торағы табылған (бронза быуаты аҙағы — иртə тимер быуат башы археологик ҡомартҡыһы, беҙҙең эраға тиклемге 11—6 быуаттар). Кәҫле тупраҡ менән ҡапланған 1600 кв. м. майҙанды биләп тора.

Тауҙың көньяғында тағын бер  Ҡуш-Тау торағы  К. В. Сальников тарафынан асылған.

## Шулай уҡ ҡарағыҙ
* Торатау
* Йөрәктау
* Шәкетау

## Иҫкәрмәләр

## Һылтанмалар
* Горнолыжный комплекс «Куш-тау» на сайте НеДома.ру
* Горнолыжный комплекс «Куш-тау» на сайте UralWeb.ru 
* Горнолыжный комплекс «Куш-тау» на сайте ОАО «Сода»
* http://www.hotel-str.ru/index.php?m=4&sid=&id=7
Өргөн (күл)

thumb|

**Өргөн** — Башҡортостандың Урал аръяғында, Учалы районында урынлашҡан күл) Өргөн күле һәм Өргөн ҡарурманы — тәбиғәт һәйкәле (1965 йылдан).

## Топонимикаһы
Монголса  `киң` тигәнде аңлата; башҡорт телендәге шундай уҡ мәғәнәгә эйә *иркен* һүҙе менән сағыштырығыҙ.

## Тасуирламаһы
Учалы тимер юл станцияһынан төньяҡта 6 км алыҫлыҡта ята. Оҙонса формала, көньяҡтан төньяҡҡа һуҙылған. Оҙонлоғо 4 километрға яҡын, киңлеге 2,9 км, һыу өҫтө майҙаны — 12 кв. км.

Күл тектоник юл менән барлыҡҡа килгән, төбө тигеҙ, уйпатлы. Тәрәнлеге 2-7 метр, көньяҡ өлөшөндә 5-7 метр, 8 метр тәрәнлектәге иң ҙур уйпаттар үҙәк өлөшөнә тура килә. Бәләкәй аялы утрауы бар.

Гидрографик яҡтан күл Яйыҡ йылғаһы менән бәйле. Уға Мейәс һаҙлығы тип йөрөтөлгән һаҙлыҡлы иңкеүлек буйлап һыу ағып төшә.

Төбө 2,5 метр ҡалынлыҡта булған сапропель ҡатламынан тора. Һыуының химик составы буйынса гидрокарбонат-кальций-магнийлы тоҙло күлдәр иҫәбенә инә. Һыуы уртаса ҡатылыҡта, рН 8,5. Өргөн күленең тирә-яғында күп кенә үҫемлектәрҙең һирәк төрҙәре үҫә. Күл эргәһендә һары умырзаяны һаҡлау буйынса  ойошторолған.

Күлдә , суртан, , , , ҡарабалыҡ,   ,  ,   балыҡтары бар.

1965 йылда Өргән һәм уның тирә-яғы тәбиғәт ҡомартҡыһы тип иғлан ителгән.

Рәсем:Urgun_pano_s.jpg

## Өргөн күле буйындағы һаҡлау биләмәһе
Һаҡланған биләмә зонаһы — 3398,0 га.
Һаҡланыусы объекттар:
# Башҡортостан Республикаһының экологик, хужалыҡ һәм фәнни әһәмиәткә эйә иң ҙур күлдәренең береһе. Учалы күлдәре төркөмөнә ҡарай. Башҡа Урал аръяғы күлдәре кеүек, тектоник сығышлы һәм Көньяҡ Уралдың көнсығыш битләүе буйлап һуҙылған урал аръяғы бөгөлөшөндә урынлашҡан.
# Башҡорт Урал аръяғы өсөн типик һәм эталон тибындағы үҫемлек (аҡһыл ылыҫлы урмандар, ташлы далалар, һаҙлыҡтар һ. б.).
# Йәнлектәрҙең (,  һ. б. һәм үҫемлектәрҙең (клобуклы неоттианта, М.Крашенинников Гельма минуарцияһы — ҡәнәферҙәр ғаиләһенән күп йыллыҡ үлән, ,  и др.) һирәк осраусы төрҙәре.

Айырым һаҡланған тәбиғәт территорияһының (ООПТ) тәғәйенләнеше:
# Тәбиғәт комплекстарын һаҡлау һәм рациональ файҙаланыу.
# Биотөрлөлөктө һаҡлау.
# Рекреацияла файҙаланыу.
# Ҡарағай һәм ҡарағас урмандарының генофондын һаҡлау.

Күл буйында Илсеғол ауыл биләмәһе составына ингән Мулдаш (Өргөн) ауылы , шулай уҡ «Өргөн» туристик комплексы» ял базаһы урынлашҡан.

## Һылтанмалар
* 
* 
*  
* Өргөн күле 

## Әҙәбиәт
* Кучеров Е. В., Кудряшов И. К., Максютов Ф. А. Памятники природы Башкирии. Уфа, 1974
* Красная книга Башкирской АССР. Уфа, 1987.

## Иҫкәрмәләр
Иргәйел

**Иргәйел** — башҡорт әкиәттәрендәге традицион кире персонаж, кәрлә (үҙе бер ҡарыш, һаҡалы мең ҡарыш) рәүешендә һүрәтләнелә.

Нигеҙҙә «Өс батшалыҡ», «Аҡъял батыр», «Исмай», «Айыуғолаҡ» кеүек баһадирҙар тураһындағы әкиәттәрҙә осрай. Иргәйел таш менән шишмәләрҙе күмә, ҡыҙҙарҙы тотҡонлоҡта тота, ҡорбанын ҡолағынан ҡаҙаҡҡа элеп ҡуя. Иргәйел мәкерлегенән һәм яуызлығынан кешеләрҙе герой-баһадир ҡотҡара.

## Әҙәбиәт
* Башҡорт халыҡ ижады. 1—16 томдар.
* Батырҙар тураһында әкиәттәр. Өфө: Башҡортостан китап нәшриәте, 1992.

## Иҫкәрмәләр

## Һылтанмалар
*
Башкирпомощь

**«Башкирпомощь»** — 1919 йылдың 6 октябрендә РСФСР Халыҡ Комиссариатының «Аҡтарҙан зыян күргән башҡорттарға ярҙам хәрәкәте тураһында»ғы ҡарары.
 
Унда аҡтарҙың көс ҡулланыуынан һәм ҡырып-талауынан зыян күнгән башҡортостан халҡының аяныслы хәле тураһында әйтелә. «Башкиропомощь» ғәмәлдә большевиктарҙың Башҡортостандағы позицияһын нығытыуға йүнәлтелә. Улар фекеренсә, бында контрреволюцион ҡараштар көслө була. «Башкирпомощь» башлығы итеп профециональ революционер Артём (Ф. Сергеев) ҡуйыла. Зыян күргән ярлылар комитеттары (компосбед) ойоштороу юлы менән башҡорт ауылдарында синфи көрәш тоҡандырып ебәреү «Башкирпомощь»тың төп бурыстарының береһе була.

1920 йылдың мартында компосбедтар башҡорт ярлылары съезын саҡыра. Унда «Башкирпомощь» эше тураһында отчет тыңланыла. Башревком ағзалары, «Башкирпомощь» эшмәкәрлеген бик ҡаты тәнҡитләп, был ойошманы, башҡорттарға йүнле ярҙам күрһәтелмәйенсә, БАССР учреждениелары һәм ведомстволары эшмәкәрлегенә контроллек итеү органы булып тороуын һәм ауылды ике лагерға бүлергә ынтылыуын билдәләне.

БАССР Советтары 1-се съезы ҡарары менән 1920 йылдың июнендә үҙенең эшен туҡтатты. Уның функциялары республиканың тейешле наркоматтарына тапшырылды.

## Әҙәбиәт
* Гумеров Г. Х. «Башкиропомощь» и «Башмомгол» // Октябрьская революция и рождение Советской Башкирии. — Уфа, 1959
* Сайранов Х. С. Упрочение Советской власти в Башкирии. — Уфа, 1957
* Ахметзаки Валиди Тоган. Воспоминания. Борьба народов Туркестана и других восточных мусульман тюрков за национальное бытие и сохранение культуры. книга 1 -ая. — Уфа, 1994
* Әкрәм Бейеш. Башҡорт халҡының тарихы һәм азатлыҡ көрәше.//Өфө, Китап, 1993. — 350 б.

## Һылтанмалар
Пабьянице

**Пабьяни́це** () — Лодзь воеводалығының Пабьянице повятындағы ҡала, воеводалыҡ үҙәгенә (Лодзь ҡалаһына) тиклем 3 км. Лодзь агломерацияһында халыҡ һаны буйынса икенсе ҡала.

Пабьянице ҡалаһы Поляк Ҡалалары Берләшмәһенә керә.

2007 йыл мәғлүмәттәре буйынса Пабьяницела 69 842 кеше йәшәгән. Ҡала майҙаны 32,98 км².

## Тарих
Ҡалаға 10-сы быуатта нигеҙ һалынған, 1350 йылда ҡала статусын ала.

## Ҡәрҙәш ҡалалары

Пабьяниценың ҡәрҙәш ҡалалары:
*  Рокишкис, (Литва),
*  Прато, (Италия),
*  Балаково, (Рәсәй),
*  Гусев, (Рәсәй),
*  Плауэн, (Германия).

## Һылтанмалар
* Пабьянице ҡалаһы рәсми сайты
* 


Рәсем:Pabianice ul Zamkowa 01.jpg|Пабьянице ҡалаһы үҙәге
Рәсем:Pabianice dworzec PKP.jpg|Вокзал